open-index/open-wikipedia-markdown huggingface dataset:
Arctonotus lucidus

***Arctonotus lucidus*** er en sommerfugl som hører til familien svermere (Sphingidae).

## Utseende
En middelsstor (vingespenn 22-23 millimeter), tettbygd, olivengrønn svermer (preparerte eksemplarer blir brune etter hvert).
Bakvingene er brunlig rosa.

Proserpinus lucidus MHNT CUT 2010 0 235 Dayton (Washington) USA male dorsal.jpg|*Proserpinus lucidus*  ♂  
Proserpinus lucidus MHNT CUT 2010 0 235 Dayton (Washington) USA male ventral.jpg|*Proserpinus lucidus* ♂  △	


## Levevis
Larvene lever på ulike planter i mjølkefamilien.
De voksne svermerne er aktive vinter til tidlig vår (desember-mars), da de flyr fra skumringen og utover. De kommer gjerne til lys.

## Utbredelse
Den er utbredt langs vestkysten av Nord-Amerika, fra det nordvestlige Mexico i sør til Washington i nord.

## Systematisk inndeling
Arten blir noen ganger plassert i slekten *[[Proserpinus]]*.

* Ordenen sommerfugler, Lepidoptera Linnaeus, 1758
** Gruppen Glossata
*** Gruppen Coelolepida
**** Gruppen Myoglossata
***** Gruppen Neolepidoptera
****** Gruppen Heteroneura
******* Gruppen Eulepidoptera
******** Gruppen Ditrysia
********* Gruppen Apoditrysia
********** Gruppen storsommerfugler, Macrolepidoptera
*********** Overfamilien spinnere (i vid forstand), Bombycoidea
************ Familien svermere, Sphingidae
************* Underfamilien Macroglossinae
************** Slektsgruppen Macroglossini Harris, 1839
*************** Gruppen Macroglossina Harris, 1839
**************** Slekten *[[Arctonotus]]*  Boisduval, 1852
***************** *Arctonotus lucidus* Boisduval, 1852

## Kilder
* Markku Savela's Lepidoptera and some other life forms: Sjekkliste over artene. Hentet 26.10. 2012.

## Eksterne lenker
*
Asterix at the Olympic Games (spill)

***Asterix at the Olympic Games*** er et videospill for Wii, Xbox 360, PlayStation 2, PC og Nintendo DS, som er utviklet av Strange Dragonflies, og publisert av Atari.

Spillet er basert på tegneseriealbumet med samme navn og en film fra 2008. Spillet ble gitt ut i Europa i november 2007 for PC, Wii, PlayStation 2 og Nintendo DS og til Xbox 360 i august 2008.

## Handling
Astérix og Obélix må vinne de olympiske leker i forsøk på å hjelpe deres forelskede venn Lovestorix som ønsker å gifte seg med prinsesse Irina. Brutus bruker hvert triks i boken for å få sitt eget lag til å vinne spillet, og planlegger å kvitte seg med Julius Caesar i løpet av denne prosessen.

Spilleren kan når som helst veksle mellom å spille Asterix eller Obelix, og de må spille seg gjennom byen og konkurrere i forskjellige utfordringer for å hele tiden låse opp nye områder og komme seg videre i spillet. Spillere kan kaste med spyd og slegge, delta i lengdehopp, løpe-turneringer og forskjellige andre olympiske begivenheter. I tillegg til hoved-historien finnes også en antikk-modus, som gir frihet til å velge hvilken som helst olympisk begivenhet og spille i den valgte konkurransen med en gang.

## Eksterne lenker
* Omtale av spillet (engelsk)
Carrie Chapman Catt

**Carrie Chapman Catt** (født 9. januar 1859 i Ripon i Wisconsin i USA, død 9. mars 1947 i New Rochelle i New York) var en amerikansk forkjemper for kvinnelig stemmerett. Hun jobbet for å få innført den 19. tilleggsartikkelen til USAs grunnlov som gav kvinner rett til å stemme i 1920. Hun var president for National American Woman Suffrage Association (NAWSA) 1900–1904 og 1915–1920, og grunnla og var den første presidenten for International Alliance of Women 1904–1923. Hun grunnla NAWSAs etterfølgerorganisasjon League of Women Voters i 1920 og var dens første president. I 1920 var hun presidentkandidat for partiet Commonwealth Land Party.

I 1982 ble hun innvotert i National Women's Hall of Fame.

## Litteratur
* Robert Booth Fowler, Carrie Catt: Feminist Politician (1986).
* Jacqueline Van Voris, Carrie Chapman Catt: A Public Life (1996).
* Mary Gray Peck, Carrie Chapman Catt: A Biography (1944).
* Nate Levin, Carrie Chapman Catt: A Life of Leadership (2006).

## Referanser
Genomikk

**Genomikk** (fra engelsk *genomics*) er undersøkelse av struktur og funksjon av organismers fullstendige genetiske materiale. Dette omfatter DNA-sekvensering og bredere kartlegging av gener med tanke på funksjon, posisjon på genomet, variasjon og interaksjon. Som regel faller studier av enkeltgener utenfor definisjonen av genomikk, selv om informasjon om enkeltgener gjerne blir anvendt i genomiske undersøkelser.

## Referanser
Thomas Winther Andersen

**Thomas Winther Andersen** (født 29. april 1969 i Oslo) er en norskfødt jazzmusiker (kontrabass), nå bosatt i Amsterdam, gift med jazzsangerinnen Henriette Andersen.

## Karriere
Winther Andersen har spilt konserter i Europe og USA med ulike musikere og band Lee Konitz, Sheila Jordan, Jasper Blom, Robert Rook, Michiel Borstlap. Han tok eksamen ved Musikkonsevatoriet i Amsterdam i 1993, og supplerte med en master ved Musikkonservatoriet i Den Hague i 1994. I 1995 mottok han et stipend fra den nederlandske stiftelsen «Fonds voor de podiumkunsten», slik at han kunne fortsette musikkstudier i New York med Sal Mosca. Han har komponert en rekke verk for ulike jazz ensembler, musikk for stort ensemble og samtidig komponert kammermusikk.

Hans komposisjoner har blitt spilt inn for norsk og nederlandsk radio, og mange av dem er foreviget på cd som soloalbumet hans *Too Much Bass?* (2002), som bandleder: *Line Up* (1998) og *Out From A Cool Storage* (2004) med «Line Up», *Sketch* (1999) med «Sketch», *Hymn For Fall* (2006) med «Robert Rook Trio» *Patchwork* (2010) og *Spinnaker*(2012) med «Winther-Storm».

## Diskografi

### Soloalbum
* 2002: *Too Much Bass?* (NORCD)

### Som bandleder
;Med «Line Up»
* 1998: *Line Up* (NORCD)
* 2004: *Out From A Cool Storage* (NORCD)

;Med «Sketch»
* 1999: *Sketch* (Via Jazz)
;Med «Robert Rook»
* 2007: *Hymn For Fall* (NORCD)

;Med «Winther-Storm»
* 2010: *Patchwork* (NORCD)
* 2012: *Spinnaker* (NORCD)
### Samarbeidsprosjekt
* 2005: *East Of The Sun* (Bluejack Jazz), Axel Hagen, Jimmy Halperin
* 2005: *Dangerous Cats Live*(Ultimate Jazz Records), Robert Rook
* 2005: *Heart and Song* (TWA Music), within Henriette Andersen Trio
* 2005: *Trapperdetrap 2 Pom Pom Politieman* (Byton Records)
* 2007: *Dangerous Cats 2* (Ultimate Jazz Records), Robert Rook Live at Bimhuis
* 2008: *Live In Amsterdam* (Ultimate Jazz Records), Robert Rook Trio DVD
* 2010: *Tribute To Jochem* (Ultimate Jazz Records), Robert Rook

## Referanser


## Eksterne lenker
* Thomas Winther Andersen Official Website
*
Dirty Work

***Dirty Work*** er et album av The Rolling Stones, utgitt i mars 1986. 

Tre år etter forrige Rolling Stones-album samt et soloalbum fra Mick Jagger gjorde bandet «comeback» med *Dirty Work*, men spenningene var store innad i gruppen. Albumet er hemmet av ujevne sanger og en produksjon som umiddelbart avslører at albumet ble innspilt på midten av 1980-tallet. Jagger ble anklaget for å spare sine beste sanger til sine soloalbum, men noen av sangene, som «One Hit (to the Body)», holder vanlig Stones-standard

Kun tre av sangene på albumet er skrevet av Mick Jagger og Keith Richards alene. Fire er skrevet sammen med Ron Wood da Jagger hadde solo-karrieren å ta seg av, noe som førte til at de måtte gjøre et par coverlåter også. «Harlem Shuffle» nådde 44.-plass i USA for Bob and Earl i 1964, og «Too Rude», kalt «Winsome» da Halfpint (L. Roberts) toppet singellista i Jamaica i 1983.

Originalmedlem, pianist og roadmanager Ian Stewart døde 12. desember 1985, like før *Dirty Work* var ferdig. *Dirty Work* er dedisert til Ian Stewart. «Thanks, Stu, for 25 years of boogie-woogie».

Singelen «Harlem Shuffle» nådde topp 5 på Billboard i april 1986. *Dirty Work* nådde topp 5 i UK, USA og på VG-lista.

## Sporliste

;Side 1
# «One Hit (to the Body)» (Mick Jagger/Keith Richards/Ron Wood) – 4:44 
# «Fight» (Jagger/Richards/Wood) – 3:09 
# «Harlem Shuffle» (Bob Relf/Ernest Nelson) – 3:24 
# «Hold Back» (Jagger/Richards) – 3:53 
# «Too Rude» (Lydon Roberts) – 3:11 
;Side 2
# «Winning Ugly» (Jagger/Richards) – 4:32 
# «Back to Zero» (Jagger/Richards/Chuck Leavell) – 4:00 
# «Dirty Work» (Jagger/Richards/Wood) – 3:53 
# «Had It with You» (Jagger/Richards/Wood) – 3:19 
# «Sleep Tonight» (Jagger/Richards) – 5:11 
# (Skjult nummer) – 0:33
:*  Spor 11 er et ukreditert utdrag fra  «Key to the Highway» (Broonzy/Segar) spilt av Ian Stewart.

## Besetning
;The Rolling Stones
* Mick Jagger – sang, kor, munnspill
* Keith Richards – elektrisk og akustisk gitar, piano, kor, sang på «Too Rude» og «Sleep Tonight»
* Ron Wood – elektrisk og akustisk gitar,  pedal steel gitar, tenorsaksofon; trommer på «Sleep Tonight» 
* Charlie Watts – trommer 
* Bill Wyman – bass, synthesizer 

;Øvrige medvirkende
* Chuck Leavell – keyboard, synthesizer, orgel 
* Ivan Neville – kor, bass, orgel, synthesizer 
* Bobby Womack – kor, elektrisk gitar på «Back to Zero»
* Jimmy Page – elektrisk gitar på «One Hit (to the Body)»
* John Regan - bass på «Winning Ugly»
* Dan Collette – trompet 
* Anton Fig – shakers 
* Jimmy Cliff, Tom Waits, Patti Scialfa, Kirsty MacColl – kor
* Don Covay, Beverly D'Angelo, Janice Pendarvis, Dollette McDonald – kor

## Referanser


## Eksterne lenker
* 
* Stylus Magazine: Dirty Work
Kaykubad I

**Kaykubad I** (født 1188, død 1237, arabisk og , 'Alā al-Dīn Kayqubād bin Kaykā'ūs; Tyrkisk:I. Alâeddin Keykûbad) var Seljuq (Seldsjukkisk) Sultan av Rûm (Rum-sultanatet) og regjerte fra 1220 til 1237. Han utvidet grensene til sultanatet på bekostning av naboene, spesielt emiratet Mengujek og Ajjubide-dynastiet. Han etablerte dermed en seldsjukkisk tilstedeværelse ved Middelhavet med sin erobring av havnebyen Kalon Oros, som senere ble omdøpt Ala'iyya til hans ære. Han brakte også det sørlige Krim under tyrkisk kontroll i en kort periode, som et resultat av et raid mot havnebyen Sudak ved Svartehavet. Sultanen, som noen ganger ble kalt "Kaykubad den store", blir i etterkant husket for den rike arkitektoniske arven, og den briljante kultur som blomstret under hans styre.

## Referanser


## Litteratur
* Claude Cahen: *Kaykubad*. I: The Encyclopaedia of Islam. New Edition.
Tonezza del Cimone

**Tonezza del Cimone** er en italiensk kommune i provinsen Vicenza i Veneto. Kommunen har  innbyggere (2013).

## Befolkningsutvikling

Colors=
  id:lightgrey value:gray(0.9)
  id:darkgrey  value:gray(0.7)
  id:sfondo value:rgb(1,1,1)
  id:barra value:rgb(0.6,0.7,0.8)

ImageSize  = width:488 height:373
PlotArea   = left:50 bottom:50 top:30 right:30
DateFormat = x.y
Period     = from:0 till:1500
TimeAxis   = orientation:vertical
AlignBars  = justify
ScaleMajor = gridcolor:darkgrey increment:500 start:0
ScaleMinor = gridcolor:lightgrey increment:100 start:0
BackgroundColors = canvas:sfondo

BarData=
  bar:1861 text:1861
  bar:1871 text:1871
  bar:1881 text:1881
  bar:1901 text:1901
  bar:1911 text:1911
  bar:1921 text:1921
  bar:1931 text:1931
  bar:1936 text:1936
  bar:1951 text:1951
  bar:1961 text:1961
  bar:1971 text:1971
  bar:1981 text:1981
  bar:1991 text:1991
  bar:2001 text:2001
  bar:2011 text:2011

PlotData=
  color:barra width:20 align:left

  bar:1861 from:0 till: 0
  bar:1871 from:0 till: 1080
  bar:1881 from:0 till: 1161
  bar:1901 from:0 till: 1196
  bar:1911 from:0 till: 1417
  bar:1921 from:0 till: 1489
  bar:1931 from:0 till: 1314
  bar:1936 from:0 till: 1193
  bar:1951 from:0 till: 1196
  bar:1961 from:0 till: 1101
  bar:1971 from:0 till: 979
  bar:1981 from:0 till: 700
  bar:1991 from:0 till: 661
  bar:2001 from:0 till: 619
  bar:2011 from:0 till: 580

PlotData=

  bar:1861 at: 0 fontsize:S text: n.d. shift:(-8,5)
  bar:1871 at: 1080 fontsize:S text: 1.080 shift:(-10,5)
  bar:1881 at: 1161 fontsize:S text: 1.161 shift:(-10,5)
  bar:1901 at: 1196 fontsize:S text: 1.196 shift:(-10,5)
  bar:1911 at: 1417 fontsize:S text: 1.417 shift:(-10,5)
  bar:1921 at: 1489 fontsize:S text: 1.489 shift:(-10,5)
  bar:1931 at: 1314 fontsize:S text: 1.314 shift:(-10,5)
  bar:1936 at: 1193 fontsize:S text: 1.193 shift:(-10,5)
  bar:1951 at: 1196 fontsize:S text: 1.196 shift:(-10,5)
  bar:1961 at: 1101 fontsize:S text: 1.101 shift:(-10,5)
  bar:1971 at: 979 fontsize:S text: 979 shift:(-10,5)
  bar:1981 at: 700 fontsize:S text: 700 shift:(-10,5)
  bar:1991 at: 661 fontsize:S text: 661 shift:(-10,5)
  bar:2001 at: 619 fontsize:S text: 619 shift:(-10,5)
  bar:2011 at: 580 fontsize:S text: 580 shift:(-10,5)

TextData=
  fontsize:S pos:(20,20)
  text:Data fra ISTAT



## Referanser


## Eksterne lenker
*
Kirkeveien (Bodø)

**Kirkeveien** (2–34, 3–37) i Bodø er den strekningen av fylkesvei 834 som går mellom Rønvikkrysset og Stormyrkrysset, i bydelen Rønvika. 100 meter av Kirkeveien går også utenfor bygrensen, og krysser Rønvikjordene helt i sørvestspissen. Kirkeveien er stengt for vogntog, siden mange skolebarn må krysse veien, og fartsgrensen er 30&nbsp;km/t, og veien har fartsdempere.

## Nummerering
Det finnes mange hull i husnummereringen i Kirkeveien, siden flere av de tilstøtende gatene har blitt stengt for biltrafikk inn til Kirkeveien, og dermed har enkelte husnummer blitt flyttet til sideveiene. Også hus som står ved tilstøtende veier som det er biltrafikk inn og ut på Kirkeveien, har det nærmeste huset byttet adresse, for å øke trafikkapasiteten på veien. De manglende husnumrene er 1, 21, 25, 36 og 38. Mange nye boenheter er bygget siden den originale nummereringen, og et eksempel er Kirkeveien 37J.

## Veien fortsetter
Nordover fortsetter fylkesveien som Nordstrandveien, og senere uten gatenavn til Løpsmarka, Festvåg, og så med ferge over til Kjerringøy, til veien havner i Tårnvika. Sørover, nå uten fylkesveistatus, fortsetter veien som en ringvei under navnet Hålogalandsgata, rundt bykjernen og ned til Sentrum Vest.

## Referanser
Flatvollbrua

**Flatvollbrua** eller **Rønvik bru** (*tidligere*: Flatvoldbrua) er ei bru på Nordstrandveien i Bodø. Den krysser jernbanelinjen i bydelen Rønvika, og er del av fylkesvei 834, som er hovedveien inn og ut av byen mot nord. Brua ble bygget i 1962, da Nordlandsbanen ble ferdigbygd til Bodø.

## Referanser
Middelhavsregionen (Tyrkia)

**Middelhavsregionen** (tyrkisk *Akdeniz Bölgesi*) er en av regionene i Tyrkia. Den grenser til Egearregionen i vest, Sentral-Anatolia i nord, Øst-Anatolia i nordøst, Sørøst-Anatolia i øst, Syria i sørøst og Middelhavet i sør. 

## Provinser

*Adana-provinsen
*Antalya-provinsen
*Burdur-provinsen
*Hatay-provinsen
*Isparta-provinsen
*Kahramanmaraş-provinsen
*Mersin-provinsen
*Osmaniye-provinsen

## Eksterne lenker

* Om Middelhavsregionen, fra nettstedet All About Turkey (engelsk)
Rønvikbrua

**Rønvikbrua** (tidligere: Rønvik bru) er ei bru for Rønvikveien, som forener Flatvoll med Nedre Rønvik og Vollen, i bydelen Rønvika i Bodø. Den er én av fire bruer over jernbanelinja i Rønvika, i tillegg til en fotgjengerovergang og en ås der jernbanelinja går i tunnel under. Brua åpnet i 1962, da Nordlandsbanen ble ferdigbygd helt til Bodø.

## Referanser
Nordstrandveien (Bodø)

**Nordstrandveien** (2–90, 41–69) i Bodø er en del av fylkesvei 834 og går mellom Rønvikkrysset på Flatvoll og til Burøyveien, som er krysset mellom strøkene Nedre Rønvik, Rønvikleira og Burøya. Nordstrandveien er stengt for vogntog, siden etter Rønvikkrysset, når fylkesveien går under navnet Kirkeveien, er det mange små barn som må krysse veien på vei til skolen.

## Veien fortsetter
Nordover fortsetter veien uten veinavn, kun under Fylkesvei 834, til Løpsmarka, Festvåg, så med ferge til Kjerringøya og videre helt til Tårnvika.

## Referanser
Kleivaveien (Bodø)

**Kleivaveien** er en av hovedveiene i bydelen Rønvika i Bodø og starter på Flatvoll, går gjonnom Kleiva, som veien er oppkalt etter, videre langs Stordalen og opp på Langåsen og ned på andre siden, hvor den stopper med et T-kryss med Junkerveien. Kleivaveien har fortau på én side langs hele veien, og passerer Saltvern skole.

Kleivaveien har i flere omganger vært steng og delvis stengt for gjennomkjøring, da kommunale vannledninger legges om i området.

## Referanser
Rønvikkrysset

**Rønvikkrysset** er et lyskryss i bydelen Rønvika i Bodø, og er bydelens mest trafikkerte kryss, der fylkesvei 834 (Nordstrandveien og Kirkeveien) krysser Rønvikveien. Fylkesveien er hovedveien inn og ut av Bodø fra nordenden av byen, og preges av trafikkuhell grunnet overtredelse av fartsgrensen.

## Referanser
Mingdynastiets statutter

**Mingdynastiets statutter** () er en fembinds samling av Mingdynastiets lover og forordninger. Den ble kompilert av Li Dongyang (李東陽, 1447–1516) og Shen Mingxing (申明行) over en 11-årsperiode.

En ny utgave ble senere forordnet, og den fikk et annet navn: *Wanli huidian* (萬曆會典). Den ble bestilt i 1576 og var ferdig i 1587. Den dekker årene fra 1479 til 1584. 

## Eksterne lenker
* http://riccilibrary.usfca.edu/view.aspx?catalogID=948
Samfunnsvitenskapelig Fakultetsforening

**Samfunnsvitenskapelig Fakultetsforening** (SVFF) er en studentforening ved Universitetet i Oslo. Foreningen har eksistert siden 1991, og har siden 2001 hatt lokaler i kjelleren på Eilert Sundts hus, hvor foreningen driver kjellerpuben U1. Foreningens formål er å jobbe for å fremme det tverrfaglige sosiale miljøet ved Det samfunnsvitenskapelige fakultet ved Universitetet i Oslo. På U1 holdes det jevnlig fester, konserter, quizer, debatter og andre arrangementer.

## Referanser
Henriette Andersen

**Henriette Andersen** (født *van Hoogstraten*  18. november 1963 i Utrecht, Nederland) er en nederlandsk jazzsangerinne, gift 22. juni 2002 med den norske bassisten Thomas Winther Andersen.

## Karriere
Andersen kommer fra Utrecht, og utga sitt debutalbum *Heart and Song* (2005) på plateselskapet TWA Music. Hennes opptredener i trio format med den norske kontrabassisten Thomas Winther Andersen og den tyske jazzpianisten Dirk Balthaus har vakt oppmerksomhet på den nederlandske jazzscenen.

Andersen spiller jazz og swing i ulike musikalske sammenhenger, og presenterer et repertoar fra den store Amerikanske Sangboken, franske chansons, brasilianske klassikere og negro spirituals, med en teft for atmosfære.

## Diskografi

### Soloalbum
* 2005: *Heart And Song* (TWA Music), som «Henriette Andersen Trio»

## Referanser


## Eksterne lenker
*
Bodøhalvøya

**Bodøhalvøya** er navnet på halvøya nord for Skjerstadfjorden i Nordland. Bodøhalvøya har blitt definert på mange måter, men den mest utbredte er at grensen starter i nord ved Straumen i Sørfold og følger Europavei 6 sørover til Fauske sentrum. Bodøhalvøya består av deler av kommunene Bodø, Fauske og Sørfold.

## Referanser
Årnesveien (Bodø)

**Årnesveien** er en boligvei i bydelen Rønvika i Bodø. Årnesveien ligger helt med bygrensa og er også skillet mellom Rønvik Øst og Vest, der hele Årnesveien ligger i Rønvik Vest unntatt Årnesveien 2A og 2B, som ligger i Rønvik Øst. I Årnesveien ligger nedlagte Årnesheimen sykehjem og Årnesveien aldersboliger, som er rekkehus og leiligheter for eldre over 80 år. Årnesveien barnehage ligger i Årnesveien 17.

Årnesveien er også et busstopp for linje 3, som går til Bodø sentrum. Dette busstoppet ligger i Fjellveien, der Årnesveien starter i sør. Årnesheimen busstopp er et busstopp for Servicebussen i Rønvika, Sentrum og Alstad.

## Referanser


## Eksterne lenker

* «Reguleringsplan for Årnesveien 4», fra nettsted for Bodø
Sørøst-Anatolia

**Sørøst-Anatolia** (tyrkisk *Güneydoğu Anadolu Bölgesi*) er en av regionene i Tyrkia. Den grenser til Middelhavsregionen i vest, Øst-Anatolia i nord, Syria i sør og Irak i sørøst. 

## Provinser

*Adıyaman
*Batman
*Diyarbakır
*Gaziantep
*Kilis
*Mardin
*Siirt
*Şanlıurfa
*Şırnak

## Eksterne lenker

* Southeastern Anatolia Guide (engelsk)
Faiz Mohammad Katib Hazara

**Faiz Mohammad Katib** (født 1862–1863, død 3. mars 1931) var en domsstolsreferent og sekretær for emir Habibullah Khan (fra 1901 til 1919) , men kjent som historiker og skribent som sammen med en gruppe afghanere søkte sosiale og politiske endringer i landet på begynnelsen av 1900-tallet. Hans bakgrunn var som sjiaislamist med etnisk tilhørighet til hazarafolket, og medlem av Mohammad Khuwaja-klanen.

Han var sønn av Saeed Mohammad Khudydad, født i landsbyen Zard Sang i distriktet Qarabagh i den afghanske provinsen Ghazni en gang i 1862 eller 1863, og døde i Kabul i 1931. Han var medlem av hva som ble kjent som Junbish-i Mashrutyat («Konstitusjonsbevegelsen»).

## Tidlige år
Faiz Mohammad tilbrakte sin ungdom i Qarabagh hvor han ble undervist i arabisk og i Koranen av lokale mullaer. I 1880 flyttet familien først til Nawur og deretter til Qandahar det samme året grunnet uroligheter. I 1887 forlot han Qandahar for å reise rundt og kom da til Lahore og Peshawar hvor han tilbrakte en del tid med å lære seg engelsk og urdu. Til sist kom han til Jalalabad og klarte i 1888 å komme seg inn i administrasjonen til amiren Abdur Rahman Khan. Under styret til Aman Ullah Khan (1919–1929), gjorde den iranske ministeren i Kabul, Sayyed Mahdi Farrokh, en rekke biografiske skisser over samtidige afghanske ledere. Hans omtale av Faiz Mohammad karakteriserte ham som en hengiven sjiaislamist, godt ansett av Qizilbash-samfunnet i Kabul, og betraktet som en leder av sitt eget folk, hazarafolket.

## Historiker
Faiz Mohammad er best kjent for sine bøker om Afghanistans historie. I løpet av Habib Ullahs styrte tok han imot oppdraget å skrive om landets historie som dekket hendelser fra Ahmed Shah Durrani og fram til styret til Habibullah Khan. Det første resultatet var en afghansk historie med tittelen *Tohfat ul-Habib* («Habibs gave»), men Habibullah Khan erklærte at verket ikke var akseptabelt og beordret forfatteren å begynne på nytt. Den nye utgaven kom på tre bind og fikk tittelen *Siraj al-Tawarikh* («Historienes lampe»). Også denne utgaven fikk problemer med publiseringen, og siste bind som dekket hendelser fram til forfatterens samtid ble aldri utgitt. Habibullah Khans etterfølger, Amanullah Khan, var innledningsvis på 1920-tallet interessert i at verket kom ut, men da amiren studerte verket ga han beskjed om at han hadde skiftet mening og ga beskjed om at trykkingen av tredje bind skulle stanses og hva som var blitt trykket skulle brennes.

En del andre av Faiz Mohammads tekster har gått tapt, mens andre igjen eksisterer kun i få håndskrevne kopier. På slutten av 1900-tallet fikk den amerikanske forskeren Robert D. McChesney interesse i den afghanske historikeren og hans skrifter, særlig *Sirajul Tawarikh*. I 1999 fikk McChesney utgitt på engelsk en oversettelse av *Tazkeratul Enqilaab's* under tittelen Kabul under siege.

## Referanser


## Eksterne lenker
* Biografi på engelsk av Fayż Mohammad Kāteb hos Encyclopædia Iranica.
* kateb-e-hazara.blogfa.com
* ''Kitāb-i musṭatāb-i sirāj al-tavārīkh'' i Afghanistan Digital Library
Norsk fotball 2004

## Herrelandslaget
:*Utdypende artikkel: [[Liste over Norges landskamper i fotball for herrer 2000–2005#Norges landskamper 2004|Liste over Norges landskamper i fotball for herrer 2004]]*

## Norgesmesterskapet for herrer
:*Utdypende artikkel: [[Norgesmesterskapet i fotball for menn 2004|NM fotball 2004]]*

## Tippeligaen
:*Utdypende artikkel: [[Tippeligaen 2004]]*

## 1. divisjon
:*Utdypende artikkel: [[1. divisjon fotball for menn 2004|1. divisjon 2004]]*

## 2. divisjon herrer
:*Utdypende artikkel: [[2. divisjon fotball for herrer 2004|2. divisjon 2004]]*

### Avdeling 1

### Avdeling 2

### Avdeling 3

### Avdeling 4

## 3. divisjon herrer
:*Utdypende artikkel: [[3. divisjon fotball for herrer 2004|3. divisjon 2004]]*

### Avdeling 1

### Avdeling 2

### Avdeling 3

### Avdeling 4

### Avdeling 5

### Avdeling 6

### Avdeling 7

### Avdeling 8

### Avdeling 9

### Avdeling 10

### Avdeling 11

### Avdeling 12

### Avdeling 13

### Avdeling 14

### Avdeling 15

### Avdeling 16

### Avdeling 17

### Avdeling 18

### Avdeling 19

### Avdeling 20

### Avdeling 21

### Avdeling 22

### Avdeling 23

### Avdeling 24

## 4. divisjon herrer
:*Utdypende artikkel: [[4. divisjon fotball for herrer 2004|4. divisjon 2004]]*

## 5. divisjon herrer
:*Utdypende artikkel: [[5. divisjon fotball for herrer 2004|5. divisjon 2004]]*

## Kvinnelandslaget

## Norgesmesterskapet for kvinner
:*Utdypende artikkel: [[NM i fotball for kvinner 2004]]*

## Toppserien

## 1. divisjon kvinner

## Kilder
*rsssf.no
Ole Humlum

**Ole Humlum** (født 21. juli 1949) er en dansk klimatolog, som er professor emeritus i glasiologi og geomorfologi ved Institutt for geofag ved Universitetet i Oslo og UNIS. Han har skrevet en rekke vitenskapelige og populærvitenskapelige artikler som trekker i tvil at global oppvarming er et menneskeskapt problem.

Humlum fikk sin Master of Science i 1976 og ph.d. i 1980 ved Københavns Universitet. Siden 1999 har Humlum vært professor ved UNIS og siden 2003 vært professor ved Universitetet i Oslo, emeritus siden 2017. 

## Eksterne lenker
* 
*  Ole Humlum  – profil hos Universitetet i Oslo
Peter-prinsippet

**Peter-prinsippet** er antagelsen om at i organisasjoner hvor medarbeidere forfremmes på grunn av dyktighet og suksess, vil de til slutt forfremmes til lederjobber de ikke mestrer. Peter-prinsippet brukes ofte humoristisk eller satirisk for å forklare at det kan hope seg opp inkompetente ledere i en organisasjon på tross av at det er i alles interesse at det er de best skikkede personene som er ledere. Kortversjonen av prinsippet formuleres ofte som «I en hierarkisk organisasjon vil enhver stige til han har nådd sitt inkompetansenivå». Når en leder har nådd sitt inkompetansenivå vil de ikke lenger forfremmes siden de ikke lenger lykkes. 

Peters følgesetning  er «arbeid vil bli utført av personer som ennå ikke har nådd sitt inkompetansenivå». En annen konsekvens er nytten av «oppoverledelse», som er metoder for å manipulere sine overordnede for å forhindre at de skader sine ansattes produktivitet. Oppoverledelse har til hensikt å begrense skadevirkningene av ledelsens inkompetanse. 

Prinsippet ble gjort kjent av den kanadiske pedagogikkprofessoren Laurence J. Peter og forfatteren Raymond Hull i boka *The Peter Principle* fra 1969, som ble oversatt til norsk året etter. 
__NOTOC__
## Løsninger på problemet
Det har blitt foreslått flere løsninger på ledelsesproblemer som kan forklares med Peter-prinsippet. En strategi er kalt "opp eller ut", og innebærer oppsigelse eller omplassering av alle som ikke blir forfremmet innen en viss tid. 

En annen løsning er å unnlate å forfremme ansatte som ikke allerede viser at de har lederegenskaper. En konsekvens av dette er at ansatte som viser dyktighet i arbeidet ikke bør forfremmes for innsatsen, men i stedet få lønnsøkning mens de forblir i sin nåværende stilling. En annen løsning er å utsette forfremmelse til lederkandidaten har fått tilstrekkelig opplærling for å kunne mestre en lederjobb. For å unngå at ansatte som har høy fagkompetanse forfremmes til dårlige ledere, kan det tilbys alternative karrièreveier hvor fagfolk tilbys annen belønning enn å tildeles lederansvar. 

Ifølge Laurence J. Peter var klasse- eller kastesamfunn bedre egnet til å hindre inkompetente ledere. Dette fordi dyktige ansatte ikke ville blir forfremmet til udugelige ledere fordi lederjobber var forbeholdt overklassen. 

## Forskning på Peter-prinsippet
Forskerne Alessandro Pluchino, Andrea Rapisarda og Cesare Garofalo benyttet datasimuleringer for å teste forfremmelsesstrategier. Deres konklusjon var at den beste måten å bidra til en effektiv organisasjon på var å forfremme medarbeidere tilfeldig (randomisert). Denne forskningen ble belønnet med Ig Nobelprisen.

En undersøkelse publisert i 2018 om hvilke selgere som ble forfremmet i 214 bedrifter i USA fant at det var en negativ korrelasjon mellom en selgers salgsprestasjoner og salgsprestasjonene til den nyforfremmede salgslederens ansatte. Effekten var uavhengig av om selgerene ble forfremmet innen eget team eller ble satt til å lede et annet.

## Referanser


## Litteratur
* Laurence J. Peter og Raymond Hull *[http://urn.nb.no/URN:NBN:no-nb_digibok_2012010508015 Peter-prinsippet]* Aschehoug 1970
*  
*
Henning Dypvik

**Henning Dypvik** (født 1950) er en norsk professor emeritus i sedimentologi ved institutt for geofag, UiO.

Dypviks forskningsområde omhandler sedimentologi og planetgeologi delt i de tre temaene: nedslagskratere, sedimentavsetninger i mesozoikum i nord Atlanteren og Arktis, og Karoo riftdal sedimentasjon i Øst-Afrika.

## Eksterne lenker

* Om Henning Dypvik, fra UiO
Andrew Loog Oldham

**Andrew Loog Oldham** (født 29. januar 1944 i London) er en britisk plateprodusent og manager som er best kjent for sitt arbeid med The Rolling Stones fra 1963  til 1967 . Han var også ansvarlig for at Mick Jagger og Keith Richards begynte å skrive egne sanger. 

Han oppdaget Marianne Faithfull i 1964, og ga henne sangen «As Tears Go By» som han hadde skrevet i fellesskap med Mick Jagger og Keith Richards . 

## Diskografi (som produsent)
* (1964) *[[The Rolling Stones (album)|The Rolling Stones]]*
* (1965) *[[The Rolling Stones No. 2]]*
* (1965) *[[Out of Our Heads]]*
* (1966) *[[Aftermath]]*
* (1967) *[[Between the Buttons]]*	
* (1989) *[[Singles Collection: The London Years]]*

## Referanser


## Eksterne lenker
* 
*
Claire Wikholm

**''Claire Minna Patricia'' Olofsdotter Wikholm** (født 10. oktober 1944 i Stockholm) er en svensk skuespiller. Wikholm arbeidet ved Malmö stadsteater 1968–71 og siden 1971 har hun arbeidet ved Stockholms stadsteater.

## Filmografi (utvalg)
* 1969 - *[[Som natt och dag]]*
* 1971 - *[[Broster, Broster!]]* (TV, "*[[Julkalendern]]*")
* 1973 - *[[Bröllopet]]*
* 1975 - *[[En kille och en tjej]]*
* 1979 - *[[Gå på vattnet om du kan]]*
* 1980 - *[[Vi hade i alla fall tur med vädret]]*
* 1982 - *[[Gräsänklingar]]*
* 1983 - *[[Henrietta (film)|Henrietta]]*
* 1986 - *[[Hassel – Beskyddarna]]*
* 1992 - *[[Luciafesten]]* (TV)
* 1995 - *[[Pensionat Oskar]]*
* 2002 - *[[Bella – bland kryddor och kriminella]]* (TV)
* 2006 - *[[Bilar]]*
* 2007 - *[[Allt om min buske]]*
* 2008 - *[[Vi hade i alla fall tur med vädret – igen]]*
* 2008 - *[[Maria Larssons evige øyeblikk]]*

## Referanser


## Eksterne lenker
*
Silvanus’ lære

**Silvanus' lære** er en kristen tekst, trolig fra 100-tallet eller 200-tallet, som ble oppdaget blant Nag Hammadi-skriftene i 1945.

Teksten fremstår som en belærende visdomstekst eller formanende monolog, noen ganger rettet til en gruppe disipler og andre ganger rettet til en enkelt person. Tema er oppfordringer til et enkelt, asketisk liv i kamp mot synd og fristelser. 

Teksten er oversatt til norsk i antologien *[[Koptiske skrifter]]*, 2012.

## Referanser
Pia Johansson

**Pia Ann-Katrin Johansson** (født 16. november 1960 i Umeå) er en svensk skuespiller og foreleser. Hun studerte ved Skara Skolscen og deretter ved Teaterhögskolan i Stockholm til 1989. Etter studiene har hun arbeidet ved Stockholms stadsteater. Hun har vært gjest/medvirket i mange programmer, blant annet *[[Parlamentet]]*, *[[Sommar (radioprogram)|Sommar]]*, *[[Så ska det låta]]* og *[[På minuten]]*.

## Utvalgt filmografi
* 1995 - *[[Snoken]]* (TV)
* 1996 - *[[Drömprinsen – filmen om Em]]*
* 1998 - *[[Skjærgårdsdoktoren]]* (TV)
* 1998 - *[[Den tatuerade änkan]]*
* 1999 - *[[Vuxna människor]]*
* 1999 - *[[Hälsoresan – En smal film av stor vikt]]*
* 2000 - *[[Livet är en schlager]]*
* 2000 - *[[Rederiet]]* (TV)
* 2001 - *[[Känd från TV]]*
* 2004 - *[[Lilla Jönssonligan på kollo]]*
* 2006 - *[[Göta kanal 2 – kanalkampen]]*
* 2006 - *[[LasseMajas detektivbyrå]]* (TV, *[[Julkalendern]]*)
* 2010 - *[[Välkommen åter]]* (TV)

## Referanser


## Eksterne lenker
*
Chong-Yu Xu

**Chong-Yu Xu** er professor i hydrologi, hydrologisk modellering og klimaendringer ved Universitetet i Oslo. Et av hans forskningsområder omhandler modellering av effektene til klima- og miljøendringer på global, regional og lokal skala.

Xu mottok sin Ph.D. i 1992 og postdoktor i 1993 ved Universitetet i Brussel, og har vært assisterende professor ved Universitetet i Uppsala fra 1994 til 2005. Siden 2005 har han vært professor ved Institutt for geofag, Universitetet i Oslo.

Han har mottatt flere priser. Blant annet en pris for unge forskere fra Verdens meteorologiorganisasjon (WMO) i 1993. I 2022 fikk han utmerkelsen Lifetime Achievement Award 2022 for sin lange innsats for hydrologisk forskning i Nordic Association for Hydrology (NHF), og senere samme året ble han tildelt Publishing Award 2022 fra International Water Association (IWA).  

I 2016 ble han valg inn i Det Norske Videnskaps-Akademi (DNVA) i gruppe for geofag. I 2018 ble han valg inn i Norges tekniske vitenskapsakademi (NTVA). Xu er nevnt som en Highly Ranked Scholar av ScholarGPS i flere av sine fagområder.

## Referanser


## Eksterne lenker
*Om Chong-Yu Xu fra UiO
* Chong-Yu Xus nettside ved UiO
Eksegesen om sjelen

**Eksegesen om sjelen** er en kristen tekst, trolig skrevet en gang mellom 100 og 400, som ble oppdaget blant Nag Hammadi-skriftene i 1945.

Teksten er en fortolkning av bibeltekster, og temaet er en gnostisk forståelse av sjelen: den fremstilles som en kvinne som har falt ned til jorden og «i den materielle kroppen, hvor hun prostituerer seg. Vi følger så den angrende sjelens rop til Faderen om hjelp, og hennes omvendelse, renselse og frelse gjennom dåpen og ekteskapet med Kristus, hennes sanne ektemann.» 

Teksten er oversatt til norsk i antologien *[[Koptiske skrifter]]*, 2012.

## Referanser
Siri von Krogh

**Siri von Krogh** (født 1. september 1961) er en norsk jordmor, forfatter og nettgründer. Von Krogh startet i 2000 nettstedet Barnimagen.com, som i løpet av kort tid ble et av Norges største kvinnenettsteder. BarniMagen.com hadde ekspertsvartjeneste og forum. Nettstedet ble solgt til Egmont Hjemmet Mortensen i 2005. Fem år senere startet von Krogh nettstedet jordmorsiri.no.

## Bibliografi
* *Barn i magen fra A-Å*  (Kagge, 2002)
* *Svangerskapskalenderen*  (Cappelen Damm, 2002)
* *Hakkespettbok for gravide* (Cappelen-Damm, 2012).

## Kilder
* Høgskolen i Agder

## Eksterne lenker
* Barnimagen.com
Székely Himnusz

**Székely Himnusz** («Szekély-hymnen») er et dikt fra 1921, som av Nasjonalrådet i Szekler ble oppnevnt som Székely-folkets «nasjonalsang», 5. september 2009. Székely-folket bor i Szeklerland i østre Transilvania. Området er en del av Romania, men har en organisert separatistbevegelse som refererer til hymnen som sin nasjonalsang.

## Tekst
Ungarsk (først vers av hymnen):
:Ki tudja merre, merre visz a végzet
:Göröngyös úton, sötét éjjelen.
:Segítsd még egyszer győzelemre néped,
:Csaba királyfi csillagösvényen.

Norsk oversettelse:
:Hvem vet hvor skjebnen bringer oss
:Langs en vanskelig vei i en mørk natt
:Før vårt folk igjen til seier.
:prins Csaba, på stjernenes sti.

## Referanser
Arthur Gardiner Butler

**Arthur Gardiner Butler** (født 27. juni 1844 i Beckenham, Kent, død 28. mai 1925 i Beckenham, Kent) var en engelsk entomolog, arachnolog og ornitolog. Han arbeidet ved British Museum med taksonomien til fugler, insekter, og edderkopper.

Butler publiserte også artikler om edderkopper som blant annet lever i Australia, på Galápagos og på Madagaskar.

## Liste over verk (ufullstendig)

### Entomologi
* *Catalogue of diurnal lepidoptera of the family Satyridae in the collection of the British Museum* (1868)
* *Catalogue of Diurnal Lepidoptera Described by Fabricius in the Collection of the British Museum* (1870)
* *Lepidoptera Exotica, or, Descriptions and illustrations of exotic lepidoptera* (1869–1874)
* *Tropical Butterflies and Moths* (1873)
* *Catalogue of the Lepidoptera of New Zealand* (1874)
* *The butterflies of Malacca* (1879).
* "Catalogue of the butterflies of New Zealand"(1880)
* with Herbert Druce (1846–1913), Descriptions of new genera and species of Lepidoptera from Costa Rica. *Cistula entomologica*, 1 : 95–118 (1872).

### Ornitologi
* *Foreign birds for cage and aviary*, *Order Passeres*... (1896–1897) illustrert av Frederick William Frohawk (1861–1946)
* *British Birds’ Eggs*: *a handbook of British oölogy*

## Referanser


## Eksterne lenker
* NDSU biographical information 
* Internet Archive has digital copies of several works by Gardiner Butler.
La oss leve for hverandre (samlealbum)

***La oss leve for hverandre*** er et musikkalbum med diverse artister, utgitt i 1989.

## Sporliste
# Gluntan: «La oss leve for hverandre»
# Ole Ivars: «Rock' n roll-swingen»
# Olle's: «Där näckrosen blommar»
# Torry Enghs: «Gutta over 35»
# Lassez: «Danseband»
# Ole Ivars: «Feriebrev fra Lanzarote»
# Olle's: «Inga blommar växer på en sjømanns grav»
# Torry Enghs: «Aj, aj, aj»
# Olle's: «Sommarnatt»
# Gluntan: «Langs hver en vei»
# Lassez: «En bok om kjærlighet»
# Ole Ivars: «The Saxophone Song»
# Gluntan: «Amors piler»

## Eksterne lenker
*
Max Estes

**Max Joseph Estes** (født 1977) er en amerikansk illustratør og tegneserieskaper som har vært bosatt og virksom i Norge siden 2009.

## Arbeid
Max Estes har blant annet skrevet og illustrert flere seriealbum og bildebøker. Seriene har kommet på flere språk, og han har vunnet flere priser for arbeidet sitt. Tegningene til Max Estes er vanligvis i en grafisk flate- og linjestil påvirket av tegneserier, populærkultur og retrodesign. Historiene har ofte få ord.

## Utgivelser
### Bildebøker og tegneserier og med egen tekst
* 2005: *Hello, Again* – tegneseriealbum utgitt av Top Shelf Productions i USA
* 2006: *Coffee and Donuts* – tegneseriealbum utgitt av Top Shelf Productions i USA
* 2010: *Den krokete kniv* – utgitt av tegneserieforlaget Jippi forlag
* 2010: *Søppel* – utgitt av Cappelen Damm 
* 2011: *Alfabetfesten* – utgitt av Cappelen Damm
* 2011: *Den krokete kanalen* – utgitt av Jippi forlag
* 2012: *Hva handler den om?* – utgitt av Cappelen Damm

* 2012: *Det krokete sporet* – utgitt av Jippi forlag
* 2012: *Nattsyn* – tegneserieroman for ungdom, utgitt av Cappelen Damm
* 2013: *Til værs* – bildebok for barn, utgitt av Cappelen Damm
* 2013: *Le Pêcheur et les Revenants -* tegneserieroman for ungdom, utgitt av La Joie De Lire
* 2014: *Nattmat* – bildebok for barn, utgitt av Cappelen Damm
* 2015: *Skynd deg, lille bille* – bildebok for barn, utgitt av Cappelen Damm
* 2015: *Vi flyr sørover* – bildebok for barn, utgitt av Cappelen Damm
* 2016: *Hva er nedi der?* – bildebok for barn, utgitt av Cappelen Damm
* 2016: *Et brevs reise* – bildebok for barn, utgitt av Cappelen Damm
* 2017: *Sur* – bildebok for barn, utgitt av Cappelen Damm
* 2017: *Sykkelløpet* – bildebok for barn, utgitt av Cappelen Damm
* 2018: *Det grønne treet* – bildebok for barn, utgitt av Cappelen Damm
* 2018: *Hva er de oppe?* – bildebok for barn, utgitt av Cappelen Damm
* 2019: *Flommen* – tegneserie, utgitt av Cappelen Damm
* 2019: *Månen og bananen* – bildebok for barn, utgitt av Ena forlag
* 2020: *Hva i all verden?* – bildebok for barn, utgitt av Ena forlag
* 2021: *Et katteliv* – bildebok for barn, utgitt av Ena forlag
* 2022: *Regnværsdagen* – bildebok for barn, utgitt av Ena forlag
* 2023: *Langt hjemmefra* – tegneserie, utgitt av Vigmostad & Bjørke
* 2023: *Kveld på biblioteket* – bildebok for barn, utgitt av Gyldendal Norsk Forlag
* 2024: *Det store gulrotkuppet* – bildebok for barn, utgitt av Gyldendal Norsk Forlag

## Referanser


## Eksterne lenker
* Max Estes i Forfatterkatalogen hos Norsk Forfattersentrum
* 
* Max Estes egne nettsider
* Top Shelf Productions presentasjon av Max Estes (på engelsk)
* Jippi forlags presentasjon av Max Estes 
* Intervju i NRK 2011
* Intervju 2012
Alexander Agassiz

**Alexander Emmanuel Rodolphe Agassiz** (født 17. desember 1835 i Neuchâtel, død 28. mars 1910 ombord på et dampskip på hjemreise fra Middelhavet) var en sveitsiskamerikansk zoolog; sønn av Louis Agassiz.

Agassiz kom som gutt til USA med sin far. Han var overoppsynsmann over kobbergruvene ved Lake Superior 1866–69, og lykkes med å gjøre dem til de mest lønnsomme i hele verden. Han donerte betydelige midler til Harvard University av den formuen han opparbeidet seg i forbindelse med gruvene. I 1874 ble han (etter sin far) bestyrer for det komparativt zoologiske museet i Cambridge, Massachusetts  og opprettet så den zoologiske stasjonen i Newport, Rhode Island. 

Agassiz arbeidet så som zoolog hovedsakelig med maneter, pigghuder og de laverestående dyrenes embryologi og anatomi. Han utførte store dypvannsundersøkelser i Karibia og i Mexicogolfen hvor han oppdaget en mengde tidligere ukjente dyrearter (bl.a. sjøpinnsvinet Aeropsis fulva). Han ble medlem av Vetenskapsakademien i Stockholm i 1899, av Fysiografiska sällskapet i Lund i 1901 og av Vetenskapssocieteten i Uppsala i 1902.

## Bibliografi (utvalg)
* *North-American Acalephæ* (1865)
* *Review of the Echini* (1872–74)
* *Young Stages of Osseous Fishes* (1874)
* *North-American Starfishes* (1877)

## Priser og utmerkelser (utvalg)
* 1902 – Pour le Mérite

## Referanser


## Kilder
* 
*
Den internasjonale boikotten av Sommer-OL 1980

**Den internasjonale boikotten av sommer-OL 1980** var en boikott som ble gjennomført mot sommer-OL 1980 i Moskva i Russland som en protest mot Sovjetunionens invasjon av Afghanistan 27. desember 1979.

## Bakgrunn
Selv om Den internasjonale olympiske komité (IOK) ikke ønsker å blande sammen politikk og idrett, sa USAs president Jimmy Carter at USA ville boikotte lekene i Moskva hvis ikke Sovjetunionen trakk sine styrker ut av Afghanistan innen 23. februar 1980. Dette skjedde ikke, og boikotten ble gjennomført.

## Nasjoner som deltok i full boikott av lekene

## Alternative markeringer fra deltagende nasjoner
Seksten nasjoner som valgte å delta under lekene, markerte sympati med Afghanistan på forskjellige måter. Tretten nasjoner valgte å delta under OL-flagget i stedet for sitt eget nasjonalflagg. Tre nasjoner valgte å delta under sin nasjonale olympiske komites (NOK) flagg. Under medaljeseremonier hvor disse nasjonene vant medaljer, ble respektivt OL-flagget eller NOK-flagget heist. Dersom en av disse nasjonene vant gullmedalje, ble OL-hymnen spilt i stedet for nasjonalsangen.
### Nasjoner som deltok under OL-flagg

* 
* 
* 

* 
* 
* 

* 
* 
* 

* 
* 
* 
* 

### Nasjoner som deltok under NOK-flagg
* 
* 
* 

### Nasjoner som ikke deltok under åpningsseremonien
Sju nasjoner valgte å ikke delta under åpningsseremonien:

* 
* 
* 
* 

* 
* 
* 

### Nasjoner som deltok under åpningsseremonien med kun flaggbærer
To nasjoner deltok under åpningsseremonien med kun flaggbærer:
*  – Richard Palmer
*  – Ken Ryan

## Referanser
Aeropsis fulva

***Aeropsis fulva*** er en art av sjøpinnsvin i familien Aeropsidae. Skallet er dekke av pigger. Den tilhører slekten *[[Aeropsis]]* og lever i havet. *Aeropsis fulva* ble først vitenskapelig beskrevet i 1898 av Alexander Emanuel Agassiz.

## Referanser


## Eksterne lenker
*
Alexander Nyhagen

**Alexander Nyhagen** (født 1983) er en norsk programleder og journalist. Han er utdannet fra Journalisthøgskolen i Oslo og Universitetet i Oslo. Som journalist har han jobbet i blant annet *[[Aftenposten]]* og *[[VG]]*, og som researcher i *[[Senkveld med Thomas og Harald]]*. I 2011 var han programleder i TVNorge, og ledet *[[Gøy på landet (TV-serie)|Gøy på landet]]* sammen med Fridtjof Nilsen.

Nyhagen og Nilsen var også programledere for *[[Damene først (TV-serie)|Damene først]]* på TV Norge, hvor de hjalp seks mannfolk å bli bedre ektemenn for konene sine. I 2012 begynte de også med «Alex og Fridtjofs podcast», Norges første TV-Podcast som kommer ut hver torsdag.

## Referanser


## Eksterne lenker
*
Mercury City Tower

**Mercury City Tower** (russisk: Меркурий Сити Тауэр) er en skyskraper i Russlands hovedstad Moskva og del av det nye forretningskvarteret Moskva City.

Grunnsteinen ble lagt i 2006 og bygningen ferdigstilt 1. november 2012. Med en høyde på 338,82 meter til toppen av tårnet, var Mercury City Tower på tidspunktet for ferdigstillelse Russlands og Europas høyeste. Skyskraperen har 75 etasjer over og fem etasjer under bakken. Bygningen inneholder blant annet butikker, kontorer og leiligheter.

## Referanser


## Eksterne lenker
* 
* Emporis om Mercury City Moskva
Jacky Ickx

**Jacques Bernard Ickx** (født 1945) er en belgisk tidligere racerfører. Han vant åtte Grand Prix-løp i Formel 1, hvor han ble nummer to i verdensmesterskapet både i  og . Han har også seks løpsseire i 24-timersløpet på Le Mans.

## Karriere

Jacky Ickx er sønn av den belgiske racingjournalisten Jacques Ickx. Til tross for sin familiebakgrunn var han bare måtelig interessert i sporten, fram til hans far kjøpte en  Zündapp motorsykkel til ham. Ickx vant 8 av 13 løp i sin første sesong og ble belgisk mester i  trial. 

I 1966 gikk han fra motorsykler til bilsport, og kunne raskt notere seg en seier i langdistanseløp. I 1967 ble han den første europamester i Formel 2 i en Matra MS7-Cosworth. Sin første deltakelse i et Formel 1-løp fikk han i 1966, da han kjørte en Formel 2 Matra MS6-Cosworth for Ken Tyrrells team i Tysklands Grand Prix på Nürburgring, hvor Formel 1- og Formel 2-biler kunne kjøre samtidig på den lange banen. Også i 1967 kjørte han for Ken Tyrrell på Nürburgring, før han senere samme år fikk sin egentlige Formel 1-debut, da han kjørte for Cooper-Maserati i Italias og USAs Grand Prix. På Monza kom Ickx på sjetteplass og tok med det sitt første mesterskapspoeng.

I 1968 gikk Ickx til Ferrari og 7. juli 1968 tok han sin første Grand Prix-seier i regnværet under Frankrikes Grand Prix i Rouen. Med 23 år var han den nest yngste føreren til da til å vinne et Grand Prix-løp, etter Bruce McLaren, som var 22 år gammel da han tok sin første seier i 1959. I løpet av sin Formel 1-karriere vant Ickx åtte løp og ble nummer to i verdensmesterskapet to ganger, i 1969 og 1970.

Hans suksesser i 24-timersløpet på Le Mans er legendariske. I 1969 vant han løpet i sin Ford GT 40, til tross for at han på grunn av sin protest mot startmetoden kom helt sist ut fra start. Fram til 1982 noterte han seg for ytterligere fem seire, en rekord som ga han tilnavnet «Monsieur Mans». Denne rekorden ble ikke slått før i 2005, av danske Tom Kristensen. I tillegg har han tallrike seire i standardbilløp, bakkeløp og rally, blant annet førsteplass i Rally Paris-Dakar i 1983 med skuespilleren Claude Brasseur som andrefører i en Mercedes-Benz G-modell. Icks vant i 1979 Can-Am-mesterskapet med Lola, og han vant også langdistansemesterskapet i 1982 og 1983. Jacky Ickx er dermed den mestvinnende sportsvognføreren gjennom tidene.

Fram til 1995 kjørte han fortsatt i rally og sportsvognmesterskap, men på midten av 1990-tallet la han opp som aktiv fører. 

Hans datter Vanina er også er aktiv racerfører.

## Resultater
### Fullstendige Formel 1-resultater
(Forklaring) (Resultater i uthevet skrift indikerer **[[pole position]]**, resultater i kursiv indikerer *[[raskeste runde]]*)

**Noter til tabellen:**
*  - Deltok som Formel 2-fører

### Fullstendige resultater fra 24-timersløpet på Le Mans

## Referanser


## Eksterne lenker
* 
* Tribute to Jacky Ickx
Temnoripais lasti

***Temnoripais lasti*** er en sommerfugl som hører til familien svermere (Sphingidae).

## Utseende
En liten til middelsstor (vingespenn 40-50 millimeter), brun svermer. Forvingen er litt tilspisset, ytterkanten buer utover, bakhjørnet (*tornus*) er litt tilbaketrukket. Forvingen er brun i ulike sjatteringer med noen varierende, mørkere flekker. Den mest konstante tegningen er et V-formet tverrbånd litt utenfor midten, inne i V-en er det en liten, hvit flekk. Bakvingen er brunoransje med mørkere kant, kanten er noe innbuktet i den bakre halvdelen.

## Utbredelse
Arten er endemisk for Madagaskar.

## Systematisk inndeling

* Ordenen sommerfugler, Lepidoptera Linnaeus, 1758
** Gruppen Glossata
*** Gruppen Coelolepida
**** Gruppen Myoglossata
***** Gruppen Neolepidoptera
****** Gruppen Heteroneura
******* Gruppen Eulepidoptera
******** Gruppen Ditrysia
********* Gruppen Apoditrysia
********** Gruppen storsommerfugler, Macrolepidoptera
*********** Overfamilien spinnere (i vid forstand), Bombycoidea
************ Familien svermere, Sphingidae
************* Underfamilien Macroglossinae
************** Slektsgruppen Macroglossini Harris, 1839
*************** Gruppen Macroglossina Harris, 1839
**************** Slekten *[[Temnoripais]]*  Rothschild & Jordan, 1903
***************** *Temnoripais lasti* (Rothschild, 1894)

## Kilder
* Markku Savela's Lepidoptera and some other life forms: Sjekkliste over artene. Hentet 26.10. 2012.

## Eksterne lenker
* 
* Bilder av arten